OGASUN ETA FINANTZAKO SAILBURUAK (Gatzagaetxebarria Bastida) (EAJ, 2013-11-22):
Eskerrik asko legebiltzarburu andrea.
Isasi jauna, zure (...) interpretazioari erantzuteko. Jaurlaritzak ere dauka finantza politika bat.
Zuk galdetzen duzu Jaurlaritzak ze asmo daukan edo ze neurri hartu nahi ditun finantza politikan. Jaurlaritzak finantza politika badauka. Neurtua, mugatua. Mugatuak diren moduan baliabideak, ez dago beste erarik. Denak daukagu krisialdi eta atzeraldi sakon honetan gure baliabideak mugatuta.
Baina aipatu duzunean zure diskurtsoan Kutxabanken papera, gogoratzen duzu orain dela hile batzuk, Ganbara honek Kutxabanken paperari buruz eztabaida bat egon zen. Uste dut martxoan izan zela eta han Ganbarak erabaki bat hartu zuen eta zen Euskadin jarduten duen finantza erakunde guztiei aldarrikapen bat egiten zion eta da: Konpromiso bat eta laguntza bat emateko gure ehun ekonomikoaren sustapena bultzatzeko, indartzeko eta areagotzeko bere hazkundea.
Hori da Ganbarak gai honetan hartu zuen azken erabaki bat. Uste dut martxoan izan zela eztabaida hori eta zuk parte zinela, oker ez banabil.
Eta Jaurlaritzaren finantza politikaren barruan, guk gure baliabide mugatuekin elkarlanean jokatzen dugu finantza erakundeekin eta hor Kutxabank dago beste erakundeak dauden moduan, elkarlanerako behar dogulako gure arteko politika bat...
...jokotazen dugu finantza erakundeekin. Eta hor Kutxabank dago beste erakundeak dauden moduan, elkarlanerako behar dugulako gure arteko politika bat egin, beste biderik ez dago finantza politika gauzatzeko.
Eta zentzu horretan, gogoratu Kutxabanken papera aipatu duzulako finantza erakunde bat zure interpelazioan, Kutxabankek dauka gure Erkidego Autonomoaren barruan finantza depozitoen herena, bi heren gainontzeko finantza erakundeetan eskuetan dago. Bi heren gainontzeko finantza erakunde eskuetan daude.
Horrekin gogoratu nahi dizut, eta iradokizun moduan esaten dizut, kontuan eduki behar dugula finantza politika bat egiteko sasoian zertaz hitz egiten gabiltza.
Kutxabank hiru kutxetatik sortutako banku bat da, baina Kutxabank ez da Jaurlaritzaren banku bat. Jaurlaritzak ez dauka jabetasunik banku horretan eta ez dauka partehartzerik bere batzar orokorrean, ez dauka partehartzerik ere bere administrazio kontseiluan.
Beste aldetik, aste honetan ikusi dugu Ganbaran gure sektore publikoaren arrazonalizamendurako estrategi bat. Ba erakunde guzti horien artean ez dago Kutxabank. Kutxabank ez da entidade publiko bat eta ez da ere partaidetatukoa, ez zuzenean eta ez zeharkakoa. Hori argi eduki behar duzuela politikari moduan gogoetak egiten duzunean eta neurriak planteatzen duzunean.
Hau da, hiru kutxen artean eta adostasun handi batekin sortu zen hori. Denok dakigu ze politikarik gestionatu zuten hori, Gipuzkoan ere, eta zure esparru politikoan ere, hain zuzen mahai nazionaleko pertsona inportante batzuk agertu ziren horren sinaduran.
Hori horrela eginda, kutxen papera orain finantza arlotik kanpo geratu da. Kutxen papera geratu da gizarte politika jardutea banketxeen, Kutxabanken kasuan, irabazien banaketa egiten denean. Orduan, hori da une honetan finantza gobernalidade ingurutik nola daukagun gure esparruan. Hori kontutan ez badugu edukitzen, ez dugu ondo bideratzen edo ikuspegi on batetik gauzak planteatzen.
Jaurlaritzak finantza erakundeekin eta aipatu duzunetik Kutxabank elkarlanean hainbat konpromiso dauka, eta gu jakitun zaude adibidez zein arlotan. Lehenengo eta behin, Kutxabankekin elkarlanean gaude SPRI (...) publikoan.
Elkarlanean gaude ekarpen baltzuan, enpresa sustatzeko baltzu bat sortu genuena instituzioek, Gipuzkoa, Araba, Bizkaia, Jaurlaritza eta lehen hiru lurraldeetako kutxen artean, orain Kutxabank da bertako kide nagusia. Erakunde inportantea gure ehun ekonomikoa sustatzeko. Hor daukazu adibide bat konpromisoa herri honekin elkarlanean hiru aldundiak, Jaurlaritza eta orain Kutxabank, lehen hiru kutxen konpromisoa.
Logistika eta garraio arloan arazoen parte hartzea kideak gara. Gasteizko garraio zentroan. Zaisa, Iruneko garraio inguruan. Zer esanik ez etxebizitza arloan, Euskadiko etxebizitza eta lurreko sozietate edo baltzu publikoak kide du Kutxabank ere, etxebizitza politika garatzeko sasoian erakunde horretatik. Orubide, lurren urbanizazioa eta berrantolaketa egiteko hor ere parte gara. Gipuzkoako Parke Teknologikoan.
Hor daukazu adibide asko Jaurlaritzak zer egiten duen hainbat esparruetan finantza erakundeekin. Kasu honetan, Kutxabank aipatu duzunetik, Kutxabankeri lotutako hainbat gauza. Eta jakitun egongo zaren moduan, Luzaron ere gaude, kide nagusia bera da, baina Jaurlaritzak ere partaidetza inportantea dauka.
Badakizu zein garrantzia daukan gure Erkidego Autonomoan Luzaroren papera? Banketxe garrantzitsuenak...
...Kutxabank buru dela, baina Jaurlaritza bertan dago bermatzen Europako instituzioaren aurrean.
Europako inbertsio bankuaren aurrean finantza eragiketak egiten direnean, guri esker –Jaurlaritzari esker, gure finantza politikoari esker– jasotzen dira baliabide batzuk, gure Erkidego Autonomoan gure herriko enpresa txiki, autonomo, profesionalei laguntzeko. Kreditu txikiak, mikrokredituak daudenak, partekatutako kredituak, Jaurlaritzaren finantza politikari esker gainontzeko finantza erakundeak eta Kutxabankek, hain zuzen, gure bermeekin lortzen dituzten baliabide merkeagoak gure ehun ekonomikoari bideratzeko.
Hori da egiten ari garen politika eta hainbat neurri zehatz azaldu ditut zer egiten dugun. Kontuan eduki behar duzu ez dela zuzenean erakunde publiko bat eta bere gobernantzarako araubide bereziak dauzkala.
Hiru kutxak adostasun handi batekin sortu zutenean Kutxabank, horrek suposatu izan du banku moduan finantzatzeak ere gure ahalmenak kontrolatzeko, gainbegiratzeko, ikuskatzeko, bere jarduna jarraitzeko ez daukagula orain, zeren eta kutxen arloa orain ez da finantza arloan partehartzea, baizik eta banku baten bidez egiten dute. Eta banku horren kudeaketa eta gainbegiratzea eta ikuskatzea da Espainiako Bankuaren menpe dago.
Hori da baliabidea. Botere publiko moduan guk ezin dugu gure eskumenen gainetik jokatu hor araubidea errespetatu behar dugulako. Gauza bat da politikoki, zurekin bat etorri ahal naizela, garrantzitsua dela Euskal Erkidego Autonomoan, gure herrian, egon daitela finantza erakunde eta finantza politika bat da. Badaukagu finantza politika. Orain aipatu izan ditut hainbat adibide.
Eta hainbat adibide ere, sakontzeko gaian, azkeneko urteetan ipini ditugunak etxebizitza arloko politikak sustatzeko, maileguen merketze laguntzak ematen. Baita enpresa txiki, ertain, profesional, autonomoei ere bere sustapenerako emandakoak, baita zirkulanteari buruz, epe motzeko maileguak berritzeko, eta epe motzeko maileguak epe ertainera eta epe luzera moldatzeko.
Norekin? Finantza erakunde bi motekin. Alde batetik, banketxeekin, baina Kutxabank bertan sartuta dagoela eta hor paper garrantzitsua jokatzen du. Eta beste erakunde finantziario batzuekin, adibidez berma baltzuekin. Berma baltzuak ere finantza erakundeak dira, hemen kokatuta, herri honetatik sortutakoak. Jaurlaritza da kide da bertan berma baltzu horietan. Hor konpromiso sakona daukagu.
Beste alde batetik, hainbat laguntza ematen direnak AFI programaren bidez.
Hau da, inbertsioetarako ematen diren maileguak Kutxabanken aldetik eta beste erakunde finantzieroen aldetik…